Dominik Virgovič

Dominik Virgovič (* 5. január 1912, Rakúsko-Uhorsko – † 6. február 1945, Grinava) bol občan Grinavy, údajný slovenský partizán, obeť mučenia a neskôr aj obesenia príslušníkmi divízie 14. Waffen-Grenadier Division SS „Galizien“ (1. ukrajinskej) za prehováranie niektorých vojakov, aby sa pridali k partizánom.

Životopis
Bol občanom obce Grinava, dnes už historickej mestskej časti Pezinka. Pri domovej prehliadke mu bol vlasovcami (Ruskou oslobodeneckou armádou) nájdený bubienkový revolver a následne bol príslušníkmi odvedený na výsluch.

Bol mučený a týraný celú noc v, dnes už opustenej, Smylovsko-pálffyovskej kúrii, boli mu vyrazené zuby a vytrhané nechty. Bol obesený 6. februára 1945 na šibenici za obcou Grinava smerom na Svätý Jur, ktorú pripavil nemecký občan Gustáv Schmidt. Visel na nej aj na ďalší deň, pre výstrahu ostatným obyvateľom.

Jeho hrob, kde je pochovaný, sa nachádza na grinavskom cintoríne na Cintorínskej ulici a jeho meno je vyryté aj na pamätníku „Matka s dieťaťom“, ktorý je venovaný obetiam 2. svetovej vojny.

Referencie

Kategória:Osobnosti z Pezinka